section_heading: Sabra Mk. II
paragraph_text: Za razliku od Sabre Mk. I koja je koristila nisku zapovjedničku kupolu, '''Sabra Mk. II''' zadržala je veću kupolu s M60 Pattona. Također, tenk kao sekundarno oružje koristi 12,7 mm strojnicu koja je preuzeta s M85 tenka. U tu inačicu tenka ugrađena je termovizija koju koristi zapovjednik tenka. Kao pogon, Mk. II inačica koristi snažniji MTU Friedrichshafen motor koji je licencno proizveden u Turskoj (MTU Turk A.S.). Renk prijenos omogućuje kretanje naprijed u četiri brzine i straga u dvije brzine. Kao zaštita, Mk. II opremljen je ekslozivnim reaktivnim oklopom. Zahvaljujući transferu tehnologija, svi sustavi na tenku (osim oklopa) izrađeni su u Turskoj. Međutim, projekt je kasnio kada je otkriveno da je uzrok vibracija na motoru kvar na protupožarnom sustavu. Sa šest mjeseci kašnjenja problem je ispravljen, te je sve dovršeno do kraja 2009.